สวัสดีค่ะ คือดิฉันมีอะไรกับแฟนหลังคลอดได้2เดือน โดยที่ไม่ได้มีการป้องกัน จะไปซื้อยาคุมกินตอนเช้านี่ทันมั้ยคะ ควรกินแบบไหนคะ ธรรมดา หรือ ฉุกเฉิน
สวัสดีค่ะ หากหลังคลอดไม่ได้ให้นมลูก หรือไม่ได้ให้อย่างสม่ำเสมอ ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากได้ให้นมลูกอย่างสม่ำเสมอการตกไข่และโอกาสในการตั้งครรภ์จะนานกว่านี้ ขึ้นกับระยะเวลาที่ให้นมบุตรด้วยว่านานเท่าใด โดยส่วนใหญ่จะนานกว่า 20 สัปดาห์กว่าจะมีประจำเดือนและเกิดการตกไข่ขึ้น บางรายอาจนานเป็นปีดังนั้น หาก ไม่ได้ให้นมลูกอย่างสม่ำเสมอ โอกาสที่จะตั้งครรภ์อาจมีได้ แนะนำควรทานยาคุมฉุกเฉินไปก่อนค่ะ และหลังจากนี้ ควรรีบหาวิธีคุมกำเนิดต่อโดยเร็ว เช่น การทานยาเม็ดคุมกำเนิด ฉีดยาคุมกำเนิด หรือฝังยาคุมกำเนิด เป็นต้น แตทั้งนี้ ควรทดสอบการตั้งครรภ์หลังจากมีเพศสัมพันธ์ในครั้งนี้ที่ประมาณ 2 สัปดาห์หลังจากนี้ด้วยค่ะแต่หากได้ให้นมลูกอย่างสม่ำเสมอ และยังไม่ประจำเดือนมาตั้งแต่คลอดลูก โอกาสในการตั้งครรภ์ยังถือว่าน้อย อาจพิจารณาไม่ทานยาคุมฉุกเฉินก็ได้ค่ะ แต่หลังจากนี้ควรเริ่มคุมกำเนิดโดยวิธีต่างๆ เช่นกันค่ะ โดยหากต้องการทานยาคุมกำเนิด ควรเลือกชนิดที่เหมาะกับหญิงให้นมบุตรค่ะ